১৯৪৭ সালের কয়েনের উপর সোনালি বাঘ, মোদির হাতঘড়ির দাম কত জানেন?

ওয়েব ডেস্ক: ১০ লাখি স্যুট হোক বা একলাখি কলম, পোশাক পরিচ্ছদ নিয়ে বার বার খবরের শিরোনামে জায়গা করে নিয়েছেন প্রধানমন্ত্রী নরেন্দ্র মোদি। এবার তাঁর হাতের ঘড়ি নিয়ে চর্চা তুঙ্গে। ১৯৪৭ সালের কয়েনের উপর সোনালি বাঘ, দেশীয় সংস্থার এই মহার্ঘ ঘড়ির দাম কত জানেন?

ছোট থেকেই ফাউন্টেন পেন সংগ্রহ করার শখ নরেন্দ্র মোদির। তিনি Mont Blanc-এর পেন ব্যবহার করেন। এই পেনের দাম প্রায় ১.৩০ লাখ টাকা। বুলগারি ব্র্যান্ড-এর চশমা ব্যবহার করেন প্রধানমন্ত্রী। রোদচশমার দারুন শখ রয়েছে তাঁর। প্রধানমন্ত্রী মোদির বেশিরভাগ চশমাই ভীষণ দামী। নরেন্দ্র মোদিকে পোশাকের ব্যাপারে সব সময় সজাগ দেখা যায়। সাধারণত খাদির পোশাক পরেন তিনি।

আরও পড়ুন: ট্রেকিং-এ নামার পথে শ্বাসকষ্ট, মর্মান্তিক পরিণতি আগরপাড়ার যুবকের

সম্প্রতি, মোদির হাতে একটি ঘড়ি বার বার দেখা গিয়েছে, যার ডায়ালে ১৯৪৭ সালের এক টাকার একটি কয়েন বসানো রয়েছে। সেই রুপোলি কয়েনের উপর খোদাই রয়েছে একটি সোনালি বাঘ। হেঁটে যাওয়ার ভঙ্গিতে রয়েছে সেই বাঘটি। চামড়ার কালো ব্যান্ডের উপর ৪৩ মিমি স্টেনলেস স্টিলের ডায়াল রয়েছে ঘড়িটিতে। তবে মোদির এই ঘড়ি কোনও বিদেশি সংস্থার তৈরি নয়। বরং ভারতীয় সংস্থা, ‘জয়পুর ওয়াচ কোম্পানি’র তৈরি। ঘড়িটির নাম ‘রোমান বাঘ’, যাতে ভারতীয় ঐতিহ্য, গর্বই ফুটিয়ে তোলা হয়েছে। ঘড়ির মধ্যে একটি নীলা রয়েছে যেমন, ঘড়িটির পিছনের ভাগ একেবারে স্বচ্ছ। ৫০ মিটার পর্যন্ত জল সহ্য করতে পারে ঘড়িটি। ঘড়িটির দাম ৫৫০০০ থেকে ৬০০০০ টাকার মধ্যে।

View this post on Instagram

A post shared by Indian Watch Connoisseur (@indianwatchconnoiseur)

ভারতের স্বাধীনতা প্রাপ্তির জন্য ১৯৪৭ সালের এক টাকার কয়েনটির গুরুত্ব অনস্বীকার্য। ১৯৪৭ সালে নিজের পরিচয়ে ভারতের পথ চলা শুরু বোঝাতেই বাঘটিকে হেঁটে যাওয়ার ভঙ্গিতে ফুটিয়ে তোলা হয়েছে। পাশাপাশি, ওই বাঘ ‘মেক ইন ইন্ডিয়া’রও প্রতীক। ভারতকে আত্মনির্ভর করে তুলতেই ‘মেক ইন ইন্ডিয়া’ প্রকল্পের সুচনা করেন মোদি।